喜べ、母なるポーランドよ
Gaude, mater Polonia, prole fecunda nobili. Summi Regis magnalia laude frequenta vigili. Cuius benigna gratia Stanislai Pontificis passionis insignia signis fulgent mirificis. Hic certans pro iustitia, regis non cedit furiae: stat pro plebis iniuria Christi miles in acie. Tyranni truculentiam qui dum constanter arguit, martyrii victoriam membratim cæsus meruit. Novum pandit miraculum splendor in sancto caelicus, redintegrat corpusculum sparsum caelestis medicus. Sic Stanislaus pontifex transit ad caeli curiam, ut apud Deum opifex nobis imploret veniam.